
REFERAT
Privind participarea Consiliului Local în calitate de coorganizator la manifestarea „Antidependenţa” organizată de Asociaţia Studenţilor în Ştiinţe Exacte din Universitatea Timişoara
Referitor la solicitarea nr. SC2004 - 020791/ 29.11.2004 a Asociaţiei Studenţilor în Ştiinţe Exacte din Universitatea Timişoara privind organizarea manifestării „Antidependenţa”, ce se va desfăşura în perioada 1-3 aprilie 2005, la Timişoara;
Proiectul îşi propune implicarea unui număr cât mai larg de tineri în combaterea consumului de droguri, crearea unei structuri specializate compusă din studenţi care să monitorizeze şi să promoveze efectele consumului de droguri, implicarea tinerilor în activităţi de voluntariat cu caracter civil şi educaţional, etc.
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 60.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

